-Բանաստեղծություններ չեմ գրում, որովհետև հիշողության հետ կապված խնդիրներ ունեմ: Հիմա ավելի շատ զբաղված եմ գործերս համակարգելով և պետական արխիվին հանձնելով: Այդ գործն սկսել եմ Լևոն Անանյանի առաջարկությամբ, և հիմա գրեթե ամբողջական արխիվս հավաքված-հանձնված է: Ես շատ ցավեցի, որ Լևոնը մահացավ: Նա զարմանալի մարդ էր, շատ հոգատար, ուշադիր: Նրա մահը ողբերգություն էր: Բայց, բարեբախտաբար, հիմա տեսնում եմ, որ գրողների միության նոր ղեկավարությունը նույնպես ուշադիր է գրողների նկատմամբ: Էս տղաները շատ խելոք գործեր են անում: Տպագրում են շնորհքով գրողներին, աշխատանք տալիս: Կապերն են ակտիվացել դրսի հետ: Սա խոսում է Էդվարդ Միլիտոնյանի լավ աշխատանքի մասին: Եվ ես ուրախ եմ գրողների միության ներկայի համար, մտածում եմ, որ այն նաև լավ ապագա ունի: Ինչ վերաբերում է բանաստեղծություն գրելուն, իհարկե, երբեմն պահի մեջ արթնանում է միտքս և գրում եմ: Մի նոր շարք եմ գրել հունվար ամսին, որը տպագրության եմ տվել «Գրական թերթին»: